ബിറ്റ്സ്, പിലാനി - വിക്കിപീഡിയ

# ബിറ്റ്സ്, പിലാനി

### വിക്കിപീഡിയ, ഒരു സ്വതന്ത്ര വിജ്ഞാനകോശം.

ബിറ്റ്സ്, പിലാനിയുടെ ലോഗോ

ബിറ്റ്സ്‌, പിലാനി എന്നറിയപ്പെടുന്ന ബിര്‍ള ഇന്‍സ്റ്റിറ്റൂട്ട്‌ ഓഫ്‌ ടെക്നോളജി ആന്റ്‌ സയന്‍സ്‌, പിലാനി, രാജസ്ഥാന്‍ ഇന്ത്യയിലെ തന്നെ ഏറ്റവും പ്രശസ്തവും പ്രമുഖവുമായ സാങ്കേതിക വിദ്യാഭ്യാസ സ്ഥാപനങ്ങളില്‍ ഒന്നാണ്‌. പിലാനി കൂടാതെ ബിറ്റ്സിന്‌ ഗോവ, ദുബായ്‌ എന്നിവിടങ്ങളിലും campus-കളുണ്ട്‌. ഇതു കൂടാതെ ബാംഗ്ലൂരില്‍ ഒരു extension centre-ഉം ഹൈദരാബാദില്‍ പണി പൂര്‍ത്തിയായിക്കൊണ്ടിരിക്കുന്ന മറ്റൊരു campus-ഉം ഉണ്ട്‌. ഈ സ്ഥാപനം ബിര്‍ള എജ്യൂക്കേഷനല്‍ ട്രസ്റ്റ്‌(BET)-നു കീഴിലുള്ളതാണ്‌.

## [തിരുത്തുക] ചരിത്രം

1964-ഇല്‍, ബിര്‍ളയുടെ കീഴിലുള്ള വിവിധ കലാലയങ്ങള്‍ ഏകീകരിച്ചാണ്‌ ബിര്‍ള ഇന്‍സ്റ്റിറ്റിയൂട്ട്‌ ഓഫ്‌ സയന്‍സ്‌ ആന്റ്‌ ടെക്നോളജി സ്ഥാപിച്ചത്‌. ആദ്യകാലങ്ങളില്‍(1964-1970) ഫോര്‍ഡ്‌ ഫൗണ്ടേഷന്റെയും MIT-യുടെയും സഹകരണവും ലഭിച്ചിരുന്നു.

ബിര്‍ള മെമോറിയല്‍
സരസ്വതിക്ഷേത്രം
ലൈബ്രറി

## [തിരുത്തുക] പ്രവേശനം

2005 അധ്യയനവര്‍ഷം മുതല്‍ പ്രവേശനം ബിറ്റ്സ്‌ അഡ്മിഷന്‍ ടെസ്റ്റ്‌(BITSAT) വഴിയാണ്‌. ഫിസിക്സ്‌, കെമിസ്റ്റ്രി, മാത്സ്‌,ഇംഗ്ലീഷ്‌ വിഷയങ്ങളില്‍ GRE മാതൃകയിലുള്ള online പ്രവേശനപ്പരീക്ഷ വര്‍ഷംതോറും മെയ്‌-ജൂണ്‍ മാസങ്ങളില്‍ നടത്തുന്നു. സംസ്ഥാന തലത്തില്‍ പ്ലസ്റ്റുവിന്‌ തുല്യമായ പരീക്ഷയില്‍ ഒന്നാം റാങ്ക്‌ നേടുന്നവര്‍ക്ക്‌ BITSAT എഴുതേണ്ടതില്ല. യാതൊരുവിധ സംവരണവും ഇല്ലാത്ത ഇന്ത്യയിലെ തന്നെ ഏക വിദ്യാഭ്യാസസ്ഥാപനവും ബിറ്റ്സ്‌, പിലാനി മാത്രമായിരിക്കും.

## [തിരുത്തുക] അധ്യയനം

ബിറ്റ്സ്‌, പിലാനി engineering, science, management studies, pharmacy എന്നീ വിഷയങ്ങളില്‍ B.E., M.E., Integrated M.Sc., M.B.A., B.Parm, M.Pharm എന്നീ ബിരുദങ്ങള്‍ നല്‍കുന്നു. ഗവേഷണരംഗത്തും സംഭാവനകള്‍ നല്‍കുന്നു. ബിറ്റ്സ്‌,പിലാനി-യുടെ അധ്യയനപദ്ധതിയുടെ പ്രത്യേകതയാണ്‌ 6 മാസം നീണ്ടുനില്‍ക്കുന്ന Practice School. ഈ കാലയളവില്‍ വിദ്യാര്‍ത്ഥികള്‍ തങ്ങളുടെ പാഠ്യവിഷയത്തിനനുയോജ്യമായ ഗവേഷണസ്ഥാപനത്തിലോ, company-യിലോ പ്രവര്‍ത്തിക്കുന്നു. ഇത്‌, വിദ്യാര്‍ത്ഥിയായിരിക്കുമ്പോള്‍ തന്നെ പ്രവൃത്തിപരിചയം നേടിത്തരുന്നു.

## [തിരുത്തുക] പാഠ്യേതരപ്രവര്‍ത്തനങ്ങള്‍

ബിറ്റ്സ്‌, പിലാനിയിലെ വിദ്യാര്‍ത്ഥികള്‍ ദേശീയതലത്തില്‍ സംഘടിപ്പിക്കുന്ന പരിപാടികള്‍:

- BOSM:ബിറ്റ്സ്‌ ഓപ്പണ്‍ സ്പോര്‍ട്സ്‌ മീറ്റ്‌
- OASIS:കലാമത്സരങ്ങള്‍
- APOGEE: technical festival
- INTERFACE:management festival
- CONQUEST:entrepreneurship contest

## [തിരുത്തുക] പൂര്‍വ്വവിദ്യാര്‍ത്ഥിസംഘടന

ബിറ്റ്സ്‌ അലുമ്നൈ അസോസിയേഷന്‍ (BITSAA) വളരെ സജീവമായി പ്രവര്‍ത്തിക്കുന്നു.

## [തിരുത്തുക] കൈരളി

ബിര്‍ള ഇന്‍സ്റ്റിറ്റിയൂട്ട്‌ ഓഫ്‌ ടെക്നോളജി ആന്റ്‌ സയന്‍സ്‌, പിലാനി(ബിറ്റ്സ്‌, പിലാനി)-യിലെ മലയാളികളുടെ സംഘടനയാണ്‌ 'കൈരളി'. പിലാനി-യിലുണ്ടായിരുന്ന 'കേരള അസോസിയേഷന്‍' പരിണാമം പ്രാപിച്ചാണ്‌ കൈരളി രൂപീകൃതമായത്‌. ആദ്യകാലങ്ങളില്‍ പിലാനി-യിലെ എല്ലാ മലയാളികളും അംഗങ്ങളായിരുന്ന സംഘടനയില്‍ ഇപ്പോള്‍ ബിര്‍ള ഇന്‍സ്റ്റിറ്റിയൂട്ട്‌ ഓഫ്‌ ടെക്നോളജി ആന്റ്‌ സയന്‍സ്‌, പിലാനി(ബിറ്റ്സ്‌, പിലാനി)-യിലെ അദ്ധ്യാപകരും വിദ്യാര്‍ത്ഥികളുമാണ്‌ സജീവപ്രവര്‍ത്തകര്‍.

കൈരളി-യിലെ പ്രവര്‍ത്തനങ്ങള്‍ അദ്ധ്യാപകരുടെ മേല്‍നോട്ടത്തില്‍ വിദ്യാര്‍ത്ഥികളാണ്‌ മുന്‍കൈ എടുത്തുനടത്തുന്നത്‌. ഓണം, വിഷു ആഘോഷങ്ങള്‍ക്കുപുറമേ ഓരോ സെമസ്റ്ററിലും കേരളീയരീതിയില്‍ വിഭവസമൃദ്ധമായ 'സായാഹ്നസദ്യ' നടത്താറുണ്ട്‌. കാര്യപരിപാടിയില്‍ പ്രധാനം 'വര്‍ണപ്പകിട്ട്‌'(പുതിയ അംഗങ്ങളുടെ കലാപരിപാടികള്‍), 'മഴവില്ല്'(വിനോദത്തിനായുള്ള മത്സരപരിപാടികള്‍),ഏറ്റവും ഒടുവില്‍ 'കുട്ടിക്കളി'(കായികമത്സരങ്ങള്‍), മലയാള സിനിമയുടെ പ്രദര്‍ശനവും നടത്തുന്നു. കൈരളിയുടെ ആഭിമുഖ്യത്തില്‍ വിനോദയാത്രകളും വര്‍ഷം തോറും സംഘടിപ്പിച്ചുവരുന്നു.

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക. സഹായത്തിനു ഈ ലേഖനത്തിന്റെ ഇംഗ്ലീഷ് പതിപ്പ്.

Retrieved from "http://ml.wikipedia.org../../../%E0%B4%AC/%E0%B4%BF/%E0%B4%B1/%E0%B4%AC%E0%B4%BF%E0%B4%B1%E0%B5%8D%E0%B4%B1%E0%B5%8D%E0%B4%B8%E0%B5%8D%2C_%E0%B4%AA%E0%B4%BF%E0%B4%B2%E0%B4%BE%E0%B4%A8%E0%B4%BF.html"

സൂചികകള്‍: അപൂര്‍ണ്ണ ലേഖനങ്ങള്‍ | വിദ്യഭ്യാസസ്ഥാപനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English